Malachit

Malachit je minerál, chemicky zásaditý dihydroxid-uhličitan meďnatý - Cu2CO3(OH)2.

Charakteristika 
Tento minerál vytvára len zriedkavo ihlicovité alebo prizmatické kryštály, väčšinou sa vyskytuje vo forme nátekov prípadne máva obličkovitý habitus s vláknitou vrstevnatou štruktúrou. Veľmi často tiež vytvára povlaky. Tento minerál má sýtozelenú farbu a bledozelený vryp. Býva priehľadný až nepriehľadný a jeho kryštálové plochy sa vyznačujú skleným až diamantovým leskom. Vláknité agregáty majú hodvábny lesk.

Vznik 
Vzniká vo zvetraných a oxidačných častiach medených ložísk, často aj s inými sekundárnymi minerálmi, napr. s azuritom.

Poznávanie 
Malachit sa so šumením rozpúšťa v zriedenej kyseline chlorovodíkovej.

Výskyty na Slovensku 
Ľubietová, Medzev (Luciabaňaložisko), Mníšek nad Hnilcom, Poniky (Farbišteložisko), Špania Dolina.

Externé odkazy 
 
 www.mindat.orgmalachit na mineralogickej databáze

Pozri aj 
 Zoznam minerálov

Iné projekty 
.

Monoklinické minerály
Nitráty, karbonáty a boráty
Bodová grupa 2/m
Minerály medi
Minerály uhlíka
Minerály kyslíka
Minerály vodíka
Polodrahokamy
Zelené pigmenty